**บันทึกการประชุมสภาเทศบาลตำบลห้วยทราย**

สมัยสามัญ สมัยที่ 3 (ครั้งที่ 4) ประจำปี พ.ศ. ๒๕๕9

วันศุกร์ ที่ 23 กันยายน ๒๕๕9 ตั้งแต่ เวลา 13.30 น.

ณ ห้องประชุมสภาเทศบาลตำบลห้วยทราย ตำบลห้วยทราย อำเภอสันกำแพง จังหวัดเชียงใหม่

…………………………………………………………………………………………………………………………………………………………

**รายชื่อผู้มาประชุม**

|  |  |  |
| --- | --- | --- |
| **ลำดับที่** | **ชื่อ- สกุล** | **ตำแหน่ง** |
| **สมาชิกสภาเทศบาลตำบลห้วยทราย** |
| ๑ | นายขยัน เป็งเฟย | ประธานสภาเทศบาลตำบลห้วยทราย |
| ๒ | นายศรีธร บุญจันต๊ะ | รองประธานสภา |
| ๓ | นายประชัน ทาอินทร์ | เลขานุการสภาฯ |
| 4 | นายชลอ อุปคำ | ส.ท. เขต.1 |
| 5 | นายสม ทาเกิด | ส.ท. เขต.1 |
| 6 | นายเดช บุญทวี | ส.ท. เขต.1 |
| 7 | นายชลธีศักดิ์ กวีชาญวิเชียร | ส.ท. เขต.1 |
| 8 | นายประเวท จินาจันทร์ | ส.ท. เขต.2 |
| 9 | นายเสาร์คำ นันตาล | ส.ท. เขต.2 |
| 10 | นายถาวร จินานาง | ส.ท. เขต.2 |
| 11 | นายสายเพชร ทาโปปิน | ส.ท. เขต.2 |
| 12 | นายเอนก อินมุตโต | ส.ท. เขต.2 |
| **ผู้เข้าร่วมการประชุม** |
| **คณะผู้บริหารเทศบาลตำบลห้วยทราย** |
| 1 | นายวัยศักดิ์ ใจเทพ | นายกเทศมนตรี |
| 2 | นายสมพงษ์ กีไสย | รองนายกเทศมนตรี |
| 3 | นาอุทัย ชัยบุญเรือง | ที่ปรึกษานายกเทศมนตรี |
| **พนักงานเจ้าหน้าที่** |
| 1 | นายจีรพงค์ เต็มจิตร์ | ปลัดเทศบาลตำบลห้วยทราย |
| 2 | นายยอดไผ่ หล้าอินสม | หัวหน้าสำนักปลัด |
| 3 | นางดรุณี แก้วโพธา | ผู้อำนวยการกองคลัง |
| 4 | นายถนอม ปัญโญ | ผู้อำนวยการกองช่าง |
| 5 | นางสาวจีรญาดา สุขรัตน์ | นักวิเคราะห์นโยบายและแผน |
| 6 | นายนเรศ โนชัย | นักป้องกันและบรรเทาสาธารณภัย |
| 7 | นายกิติศักดิ์ สุวรรณพันธุ์โสภา | นิติกร |
| 8 | นางสาวนีรนุช วุฒิเอ้ย | ผู้ช่วยนักทรัพยากรบุคคล |

**จำนวนผู้มาประชุม 12 คน จำนวนผู้เข้าร่วมการประชุม 14 คน**

-2-

เปิดประชุม เวลา 09.30 น.

-เมื่อสมาชิกสภาเทศบาลตำบลห้วยทราย คณะผู้บริหาร และพนักงานเจ้าหน้าที่พร้อมแล้ว นายขยัน เป็งเฟย ประธานสภาเทศบาลตำบลห้วยทราย ดำเนินการประชุมตามระเบียบวาระ การประชุมสภาฯสมัยสามัญ สมัยที่ 3 (ครั้งที่ 4) ประจำปี พ.ศ.2559 วันจันทร์ ที่ 23 กันยายน พ.ศ.2559 ดังต่อไปนี้

ระเบียบวาระที่ 1 เรื่องที่ประธานจะแจ้งต่อที่ประชุม

 -ไม่มี-

ระเบียบวาระที่ 2 รับรองรายงานการประชุม

 -ไม่มี-

ระเบียบวาระที่ 3 กระทู้ถาม

 -ไม่มี-

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

 -ไม่มี-

ระเบียบวาระที่ 5 เรื่องที่เสนอใหม่

5.1.ขอโอนงบประมาณ แผนงานการเกษตร ค่าวัสดุ วัสดุเกษตร เพื่อโอนไปแผนงาน งบกลาง เงินสำรองจ่าย จำนวน30,000บาท และขออนุมัติจ่ายขาดเงินสะสม ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕47 ข้อ 89 สบทบอีก จำนวน 80,000 บาท รวมเป็นเงินทั้งสิ้น 110,000 บาท เพื่อแก้ไขปัญหาเพลี้ยระบาดในนาข้าวพื้นที่ตำบลห้วยทราย

นายขยัน เป็งเฟย เชิญ ฝ่ายบริหารชี้แจงครับ

(ประธานสภาฯ)

นายวัยศักดิ์ ใจเทพ เรียนประธานสภาฯ สมาชิกสภาฯ ทุกท่านครับ ในวาระ 5.1 ขอให้รองนายกฯ

(นายกเทศมนตรี) สมพงษ์ กีไสย เป็นผู้ชี้แจงครับ

นายขยัน เป็งเฟย เชิญ รองนายกฯ สมพงษ์ กีไสย ชี้แจงครับ

(ประธานสภาฯ)

นายสมพงษ์ กีไสย เรียนประธานสภาฯ สมาชิกสภาฯ และคณะผู้บริหารทุกท่านครับ เนื่องจาก

(รองนายกฯ) ในการประชุมสภาฯ สมัยสามัญ สมัยที่ 3 (ครั้งที่ 3) เมื่อวันที่ 19 กันยายน 2559 ระเบียบวาระที่ 3 กระทู้ถาม สท.เดช บุญทวี ได้กระทู้ถามเรื่อง การแพร่ระบาดของเพลี้ยในนาข้าวพื้นที่ตำบลห้วยทราย หลังจากนั้นทางผู้ใหญ่บ้านทุกหมู่บ้าน ในตำบลห้วยทราย ได้ยื่นคำร้อง พร้อมแนบรายชื่อเกษตรกรที่ได้รับความเสียหายจากเพลี้ยกระโดยสีน้ำตาล มายื่นต่อเทศบาล ดังนั้นทางเทศบาลจึงประสานไปทางสำนักงานเกษตรอำเภอสันกำแพงให้ทราบถึงความเดือดร้อน เกษตรอำเภอสันกำแพง จึงได้ส่งนักวิชาการส่งเสริมการเกษตรชำนาญการ คุณวันเพ็ญ กันธิมา มาลง

 /พื้นที่ความ...

-3-

 พื้นที่ความเสียหายร่วมกับกระผม ปลัดเทศบาล ผู้อำนวยการกองการศึกษา นักป้องกันและบรรเทาสาธารณภัย นิติกร ผู้ใหญ่บ้าน สมาชิกสภาฯ และเกษตรกรที่ได้รับความเสียหาย ในวันที่ 21 กันยายน 2559 ที่ผ่านมานั้น ทางสำนักงานเกษตรอำเภอสันกำแพงได้มีหนังสือส่งมายังเทศบาลแจ้งผลการลงพื้นที่ พบว่าเพลี้ยกระโดดสีน้ำตาลเพิ่มการระบาดเป็นวงกว้าง จึงขอความอนุเคราะห์ให้เทศบาลพิจารณาสนับสนุนจัดหาสารเคมีที่ทางราชการแนะนำแจกจ่ายให้เกษตรกรที่ได้รับความเสียหาย ตามบัญชีรายชื่อที่แนบ ทำการฉีดพ่นเพื่อป้องกันกำจัดต่อไป ทั้งนี้ นายกเทศมนตรีได้มอบหมายให้กระผมเป็นประธานคณะกรรมการตรวจสอบความเสียหายผู้ประสบภัยพิบัติ เพลี้ยกระโดดสีน้ำตาลในนาข้าวตำบลห้วยทราย ซึ่งได้ประชุมไปแล้ว เมื่อช่วงเช้าวันนี้ เพื่อหาวิธีให้ความช่วยเหลือเกษตรกร ข้อสรุปในที่ประชุม คือเห็นสมควรพิจารณาให้ความช่วยเหลือ โดยงบประมาณที่จะให้ความช่วยเหลือ มาจากเงินสำรองจ่าย จำนวน 30,000 บาท และขออนุมัติจากสภาฯ จ่ายขาดเงินสะสม ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕47 ข้อ 89 สบทบอีก จำนวน 80,000 บาท รวมเป็นเงินทั้งสิ้น 110,000 บาท เพื่อเป็นค่าใช้จ่ายในการซื้อสารเคมีกำจัดศัตรูข้าว ซึ่งในการช่วยเหลือจะถือเอาเกษตรกรที่ลงทะเบียนข้าวจากเกษตรอำเภอ โดยในการช่วยเหลือจะแจกเป็นสารอิมิดาคลอพริด ยี่ห้อ โปรวาโด จำนวน 1 ไร่ ต่อ 1 ซอง แต่กรณีที่เกษตรกรบางท่านทำนา ไม่ถึง 1 ไร่ จะแจกสารกำจัดศัตรูข้าวให้เลย 1 ซอง หากทำนาเป็นเศษงานนั้น ถ้าเกิน 2 งานขึ้นไป แต่ไม่เกิน 1 ไร่ จะให้ 1 ซอง และหาก 1 งาน แต่ไม่เกิน 2 งาน จะไม่ได้รับแจก ซึ่งในการช่วยเหลือนั้น จะช่วยเหลือได้ไม่เกินท่านละ 30 ไร่ จากที่ได้สำรวจพื้นที่ทำนาในตำบลห้วยทรายทั้งหมดมีประมาณ 4,989 ไร่ จะใช้งบประมาณทั้งสิ้น 99,780 บาท แต่ที่ได้ขออนุมัติสภาฯ ในการโอนงบประมาณ จำนวน 110,000 บาทนั้น เนื่องจากมีเกษตรกรบางกลุ่มทำนาแบบเกษตรอินทรีย์ ซึ่งไม่ใช้สารเคมี จึงต้องมีการช่วยเหลือเป็นสารกำจัดศัตรูข้าวแบบอินทรีย์ ซึ่งที่สอบถามมานั้น สารกำจัดศัตรูข้าวแบบอินทรีย์จะมีราคาแพงกว่าสารเคมี ซึ่งจากการสำรวจเกษตรกรที่ทำนาแบบอินทรีย์ เบื้องต้นมีประมาณ 100 ไร่ จึงจำเป็นต้องตั้งงบประมาณสำรองไว้ก่อน หากเงินเหลือจ่ายก็จะตกเป็นเงินสะสมต่อไป ขอฝากสภาฯพิจารณาด้วยครับ

นายขยัน เป็งเฟย เชิญ ผู้อำนวยการกองคลัง ชี้แจงครับ

(ประธานสภาฯ)

นางดรุณี แก้วโพธา เรียนประธานสภาฯ สมาชิกสภาฯ คณะผู้บริหารทุกท่านคะ ดิฉันขอชี้แจง ระเบียบ

(ผู้อำนวยการกองคลัง) วาระ ข้อ 5.1 ขอโอนลดงบประมาณแผนงานเกษตร ค่าวัสดุ วัสดุเกษตร จำนวน 30,000 บาท เพื่อโอนเพิ่มงบประมาณจากแผนงานงบกลาง เงินสำรองจ่าย จำนวน 30,000 บาท และขออนุมัติจ่ายเงินสะสมสมทบ จำนวน 80,000 บาท เพื่อแก้ไขปัญหาเพลี้ยระบาดในนาข้าวพื้นที่ตำบลห้วยทราย (โดยจัดซื้อสารกำจัดศัตรูพืช เพลี้ยกระโดด) ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วน

 /ท้องถิ่น พ.ศ. ...

-4-

ท้องถิ่น พ.ศ. 2547 และที่แก้ไขเพิ่มเติมถึง(ฉบับที่ 3) พ.ศ. 2558 ข้อ 89 องค์กรปกครองส่วนอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไขดังต่อไปนี้

1.ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

2.ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทแล้ว

3.เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลา ไม่เกิน1 ปีถัดไป หากไม่ดำเนินการภายในระยะเวลาที่กำหนด ให้การใช้จ่ายเงินสะสมนั้นเป็นอันพับไป

ทั้งนี้ให้องค์กรปกครองส่วนท้องถิ่น มียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉิน ที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพในระยะยาว

การใช้จ่ายเงินสะสมของเทศบาลตำบลห้วยทราย จะจ่ายโดยใช้หลักเกณฑ์การจ่ายเงินสะสมขององค์กรปกครองส่วนท้องถิ่น ตามหนังสือกระทรวงมหาดไทย ด่วนที่สุด ที่ มท 0808.2/ ว.1438 ลงวันที่ 10 มีนาคม 2559 เรื่องหลักเกณฑ์การจ่ายเงินสะสมขององค์กรปกครองส่วนท้องถิ่น

โดยเงินสะสมตามงบทดลองของเทศบาลตำบลห้วยทราย ณ วันที่ 22 กันยายน 2559 มีข้อมูลดังนี้

1.เงินสะสมที่นำไปใช้ได้ ณ ปัจจุบันหลังจากตรวจสอบยอดเงินและหักเงินสะสมที่ต้องส่ง กสท. แล้ว เป็นเงิน 7,182,742.95 บาท

2.หัก สำรองจ่ายเงินสะสมที่มีภาระผูกพันแล้ว แต่ยังไม่ได้จ่าย ยังไม่ได้ดำเนินการหรืออยู่ระหว่างดำเนินการ และยังไม่ได้เบิกจ่าย เป็นเงิน 1,868,281.00 บาท

3.คงเหลือเงินสะสมที่นำไปใช้ได้ ณ ปัจจุบัน เป็นเงิน 5,314,461.95 บาท

4.หัก สำรองงบบุคลากร จำนวน 3 เดือน เป็นเงิน 2,767,160.00 บาท

5.หักสำรองจ่ายกรณียังไม่ได้รับจัดสรร เงินอุดหนุน เงินเดือนค่าตอบแทน ครูผู้ดูแลเด็ก ประมาณ 3 เดือน และอื่นๆ เช่นเบี้ยผู้สูงอายุ คนพิการ ประมาณ 2 เดือน เป็นเงิน 2,137,200.00 บาท

 /6.เงินสะสม...

-5-

6.เงินสะสมคงเหลือ 410,101.95 บาท

7.หัก สำรองกรณีสาธารณภัย 10% เป็นเงิน 41,010.20 บาท

8.คงเหลือเงินสะสมที่นำไปใช้ได้ เป็นเงิน 369,091.75 บาท

 โดยขอนำเงินสะสมไปจ่ายสมทบเพื่อจัดซื้อสารกำจัดศัตรูพืชเพลี้ยระบาดในนาข้าวพื้นที่ตำบลห้วยทราย ครั้งนี้ จำนวน 80,000 บาท ทำให้ยอดเงินสะสมคงเหลือที่นำไปใช้ได้ต่อไปคงเหลือ 289,091.75 บาท

และ หนังสือสำนักงานเกษตรอำเภอสันกำแพง ที่ ชม 1319/456 ลงวันที่ 21 กันยายน 2559 เรื่อง การระบาดของแมลงศัตรูข้าวนาปี ปีการผลิต 2559/60

และคำสั่งเทศบาลตำบลห้วยทรายเลขที่ 660/2559 ลงวันที่ 22 กันยายน 2559 เรื่อง การแต่งตั้งคณะกรรมการตรวจสอบความเสียหายผู้ประสบภัยพิบัติตำบลห้วยทราย

จากข้อมูลการให้ความช่วยเหลือเกษตรกรที่ได้รับความเสียหายจากแมลงศัตรูพืช เทศบาลตำบลห้วยทรายได้ให้ความช่วยเหลือครั้งที่ 1 เมือวันที่ 8 ตุลาคม 2558 ครั้งนั้น ได้แจกยาฆ่าแมลงศัตรูพืช (ยาฆ่าเพลี้ยกระโดดสีน้ำตาลในนาข้าว) จำนวน 4,266 ซอง เป็นเงิน 85,320 บาท โดยจ่ายจากเงินสำรองจ่ายของเทศบาลตำบลห้วยทราย และในครั้งนี้ เทศบาลตำบลห้วยทรายได้ให้ความช่วยเหลือครั้งที่ 2 โดยได้คิดคำนวณพื้นที่ที่ได้รับความเสียหายจากเกษตรกรที่ลงทะเบียนการทำนา ต่อสำนักงานเกษตรอำเภอสันกำแพง ประมาณ 5,000 ไร่ ไร่ละ 1 ซอง ใช้ ยาฆ่าแมลงศัตรูพืชประมาณ 5,000 ซอง และมีการใช้สารกำจัดเพลี้ยสำหรับการทำนาแบบเกษตรอินทรีย์ ประมาณ 10,000 บาท รวมเป็นเงิน ทั้งสิ้น 110,000 บาท โดยจ่ายขอจ่ายจากเงินสำรองจ่ายจำนวน 30,000 บาทและขอจ่ายจากเงินสะสมของเทศบาลตำบลห้วยทรายสมทบ เป็นเงิน 80,000 บาท

โดยการขออนุมัติจ่ายขาดเงินสะสมได้ดำเนินการอยู่ในอำนาจหน้าที่และเพื่อบำบัดความเดือดร้อนของประชาชน เป็นไปตามหนังสือด่วนที่สุด ที่ มท 0808.2/ ว.1438 ลงวันที่ 10 มีนาคม 2559 เรื่องหลักเกณฑ์การจ่ายเงินสะสมขององค์กรปกครองส่วนท้องถิ่น คะ

นายขยัน เป็งเฟย สมาชิกสภาฯ ท่านใดจะอภิปรายเชิญ ครับ / เชิญ สท.สายเพชร ทาโปปิน ครับ

(ประธานสภาฯ)

นายสายเพชร ทาโปปิน เรียนประธานสภาฯ กระผมขอเรียนถาม ประธานสภาฯ ผ่านไปยังรองนายกฯ

(สท.เขต 2) สมพงษ์ กีไสย ว่าเกษตรกรบางท่านที่ทำนาเพื่อเก็บไว้กินเอง แต่ไม่ได้ลงทะเบียนกับสำนักงานเกษตรอำเภอ จะได้รับความช่วยเหลือหรือไม่ครับ

นายขยัน เป็งเฟย เชิญ รองนายกฯ สมพงษ์ กีไสย ชี้แจงครับ

(ประธานสภาฯ)

 /นายสมพงษ์...

-6-

นายสมพงษ์ กีไสย เรียนประธานสภาฯ ครับ ตามที่ สท.สายเพชร ทาโปปิน ได้สอบถามมานั้น อ้างอิง

(รองนายกเทศมนตรี) จากหนังสือสำนักงานเกษตรอำเภอสันกำแพง ได้ให้เทศบาลตำบลห้วยทรายช่วยเหลือเกษตรกรที่ได้รับความเสียหาย ตามบัญชีรายชื่อที่แนบมาให้ครับ และจากมติการประชุมคณะกรรมการฯ เห็นสมควรให้การช่วยเหลือเกษตรกรตามบัญชีที่ได้ลงทะเบียนต่อสำนักงานเกษตรอำเภอแล้ว เท่านั้นครับ

นายขยัน เป็งเฟย เชิญ สท.สายเพชร ทาโปปิน ครับ

(ประธานสภาฯ)

นายสายเพชร ทาโปปิน กระผมมีความคิดเห็นว่า เกษตรกรที่ยังไม่ได้ลงทะเบียนกับสำนักงานเกษตรอำเภอ

(สท.เขต 2) สันกำแพงก็ยังคงค้างอยู่ ซึ่งบางคนก็ทำนาไม่ถึงไร่ ขอฝากพิจารณาช่วยเหลือเท่าเทียมกันด้วยครับ

นายขยัน เป็งเฟย เชิญ ฝ่ายบริหารชี้แจงครับ

(ประธานสภาฯ)

นายวัยศักดิ์ ใจเทพ เรียนประธานสภาฯ กระผมขอฝากสมาชิกสภาฯ ทุกท่านได้ให้ความรู้กับเกษตรกร

(นายกเทศมนตรี) ให้ลงทะเบียนการทำนาด้วย เพราะในปีนี้รัฐบาลได้ให้ความช่วยเหลือไร่ละ 1,000 บาท หากเกษตรกรท่านไหน ยังไม่ได้มาลงคำร้องช่วยเหลือที่เทศบาลก็ให้มาลงทะเบียนเพิ่มเติมตอนนี้ยังทันอยู่ เพื่อที่จะได้รับสารกำจัดศัตรูข้าวจากเทศบาลครับ

นายขยัน เป็งเฟย สมาชิกสภาฯท่านใด จะอภิปรายอีกหรือไม่ครับ / เชิญ สท.เอนก อินมุตโต ครับ

(ประธานสภาฯ)

นายเอนก อินมุตโต เรียนประธานสภาฯ สมาชิกสภาฯ คณะผู้บริหารทุกท่านครับ กระผมมีความคิดเห็น

(สท.เขต 2) ว่า เกษตรกรส่วนใหญ่ต้องมาลงทะเบียนแล้ว เนื่องจากผู้ใหญ่บ้านได้ประกาศเสียงตามสายให้เกษตรกรมาลงทะเบียน ยกเว้นบางคนที่ไม่มีเอกสารสิทธิ์จริงๆ ที่บุกเบิกตามบริเวณคลองชลประทาน ซึ่งเป็นที่ที่ไม่มีเจ้าของ แต่เกษตรกรก็เข้าไปทำนา จึงไม่สามารถมาลงทะเบียนได้ ขอฝากสมาชิกสภาฯ คณะผู้บริหารพิจารณาช่วยเหลือด้วยครับ

นายขยัน เป็งเฟย สมาชิกสภาฯ ท่านใดจะอภิปรายอีกหรือไม่ครับ /เมื่อไม่มีสมาชิกสภาฯ ท่านใดจะ

(ประธานสภาฯ) อภิปรายแล้ว กระผมจะขอมติครับ

 -สมาชิกสภาฯ ท่านใดไม่เห็นชอบ ให้โอนงบประมาณ แผนงานการเกษตร ค่าวัสดุ วัสดุเกษตร เพื่อโอนไปแผนงาน งบกลาง เงินสำรองจ่าย จำนวน 30,000 บาท เพื่อแก้ไขปัญหาเพลี้ยระบาดในนาข้าวพื้นที่ตำบลห้วยทราย โปรดยกมือขึ้นครับ

 -สมาชิกสภาฯ ท่านใดเห็นชอบ ให้โอนงบประมาณ แผนงานการเกษตร ค่าวัสดุ วัสดุเกษตร เพื่อโอนไปแผนงาน งบกลาง เงินสำรองจ่าย จำนวน30,000บาท เพื่อแก้ไขปัญหาเพลี้ยระบาดในนาข้าวพื้นที่ตำบลห้วยทราย โปรดยกมือขึ้นครับ

 -สมาชิกสภาฯ เข้าประชุม 12 ท่าน

 /ไม่เห็นด้วย...

-7-

 -ไม่เห็นด้วย - เสียง

 -เห็นด้วย 11 เสียง

 -งดออกเสียง 1 เสียง

มติที่ประชุม เห็นชอบให้โอนงบประมาณ แผนงานการเกษตร ค่าวัสดุ วัสดุเกษตร เพื่อโอนไปแผนงาน งบกลาง เงินสำรองจ่าย จำนวน30,000บาท เพื่อแก้ไขปัญหาเพลี้ยระบาดในนาข้าวพื้นที่ตำบลห้วยทราย

 ต่อไป จะขอมติสภาฯ เพื่อขออนุมัติจ่ายขาดเงินสะสม จำนวน 80,000 บาท เพื่อแก้ไขปัญหาเพลี้ยระบาดในนาข้าวพื้นที่ตำบลห้วยทราย

 -สมาชิกสภาฯ ท่านใดไม่เห็นชอบให้จ่ายขาดเงินสะสม ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕47 ข้อ 89 สบทบอีก จำนวน 80,000 บาท เพื่อแก้ไขปัญหาเพลี้ยระบาดในนาข้าวพื้นที่ตำบลห้วยทราย โปรดยกมือขึ้นครับ

 -สมาชิกสภาฯ ท่านใดเห็นชอบให้จ่ายขาดเงินสะสม ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕47 ข้อ 89 สบทบอีก จำนวน 80,000 บาท เพื่อแก้ไขปัญหาเพลี้ยระบาดในนาข้าวพื้นที่ตำบลห้วยทราย โปรดยกมือขึ้นครับ

 -สมาชิกสภาฯ เข้าประชุม 12 ท่าน

-ไม่เห็นด้วย - เสียง

 -เห็นด้วย 11 เสียง

 -งดออกเสียง 1 เสียง

มติที่ประชุม เห็นชอบให้จ่ายขาดเงินสะสม ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕47 ข้อ 89 สบทบอีก จำนวน 80,000 บาท เพื่อแก้ไขปัญหาเพลี้ยระบาดในนาข้าวพื้นที่ตำบลห้วยทราย

**ระเบียบวาระที่ 6** เรื่องอื่น ๆ

นายขยัน เป็งเฟย ขอนัดประชุมสภาฯ สมัยสามัญ สมัยที่ 3 (ครั้งที่ 5) ในวันที่ 29 กันยายน 2559

(ประธานสภาฯ) เวลา 09.30 น. ณ ห้องประชุมสภาเทศบาลตำบลห้วยทราย ตามข้อบังคับการประชุมสภาท้องถิ่น ข้อ 23 ครับ หมดระเบียบวาระการประชุม ขอปิดประชุมครับ

ปิดประชุม เวลา 16.00 น.

..............................................................................................................

 /ลงชื่อ...

-8-

ลงชื่อ ผู้บันทึก/พิมพ์

 (นางสาวนีรนุช วุฒิเอ้ย)

 ผู้ช่วยนักทรัพยากรบุคคล

 ลงชื่อ

 (นายกิติศักดิ์ สุวรรณพันธุ์โสภา)

 นิติกร ชำนาญการ

 ลงชื่อ

 (นายประชัน ทาอินทร์)

 เลขานุการสภาเทศบาลตำบลห้วยทราย

 ผู้จัดทำบันทึกรายงานการประชุมสภา

 ลงชื่อ

 (นายถาวร จินานาง)

 สมาชิกสภาเทศบาลตำบลห้วยทราย

 ประธานคณะกรรมการตรวจรายงานการประชุมสภา

 ลงชื่อ

 (นายสายเพชร ทาโปปิน)

 สมาชิกสภาเทศบาลตำบลห้วยทราย

 คณะกรรมการตรวจรายงานการประชุมสภา

ลงชื่อ

 (นายชลธีศักดิ์ กวีชาญวิเชียร)

 สมาชิกสภาเทศบาลตำบลห้วยทราย

 คณะกรรมการตรวจรายงานการประชุมสภา

 /ลงชื่อ...

-9-

ลงชื่อ

 (นายขยัน เป็งเฟย)

 ประธานสภาเทศบาลตำบลห้วยทราย